armvectores/hy_wikipedia_2023 huggingface dataset:
Բլատինա

Բլատինա, կարմիր գինու խաղողի տեսակ, հիմնականում աճեցվել է Բոսնիա և Հերցեգովինայի Հերցեգովինայի շրջանում։ Այն ունի ֆունկցիոնալ իգական ծաղիկ (ավտոստերջ), և այդ պատճառով այն մշտապես մշակվում է այլ տեսակների տնկադաշտերում, ինչպիսիք են Alicante bouschet-ը (Kambuša), Merlot-ը և Trnjak-ը, որը միաժամանակ փոշոտում է բլատինային։ Սերմնավորման ժամանակահատվածում անձրևի պատճառով կարող է ձախողվել պտուղներ տալը, արդյունքում այն կոչվում է praznobačva (դատարկ տակառ)։ Բլատինայից կարող է ստացվել 12-13.5% ալկոհոլով, 5-7 գ/լ ընդհանուր թթվայնությամբ, 25-32 գ/լ մզվածքով չոր կարմիր գինի։ Այն ունի մուգ սուտակի կարմիր գույն։
Հնեցվելով և′ չժանգոտվող պողպատից, և′ կաղնե տակառներում, բլատինան հաճախ ցուցադրում է հոտեր և համային տեսականի, որոնք համեմունքի և սուրճի վրա են հիմնված։ Երկար հնեցումը հանգեցնում է նաև չոր շոկոլադի բուրմունքների։
Արտադրությունը կենտրոնացած է Մոստարի հարավում գտնվող Չիտլուկ, Մեջուգորյե, Լյուբուշկի և Չապլինա քաղաքների շրջակայքում։


== Մշակման տարածքներ ==
Բլատինան աճեցվում է գրեթե բացառապես Արևմտյան Հերցեգովինայում, ի տարբերություն Արևելյան Հերցեգովինայի, որն անբարենպաստ է բլատինի աճեցման համար։ Արևելյան Հերցեգովինայում հիմնականում մշակում են Vranac կարմի խաղողի սորտեր։


== Ծանոթագրություններ ==


== Արտաքին հղումներ ==
Wine Route of Bosnia and Herzegovina
Blatina Red Wine
Ալեքսանդրիայի պաշարում (մ․թ․ա․ 47)

Ալեքսանդրիայի պաշարում, մի կողմից Հուլիոս Կեսարի և Կլեոպատրայի, մյուս կողմից՝ Պտղոմեոսյան Եգիպտոսի իշխանությունը բռնազավթած Պտղոմեոս XIII-ի միջև տեղի ունեցած ճակատամարտ, որը սկսվել է մ․թ․ա․ 48 թվականի վերջին և իր տրամաբանական եզրակետին հասել մ․թ․ա․ 47 թվականի սկզբներին։
Քննարկվող ժամանակահատվածում Հուլիոս Կեսարը քաղաքացիական պատերազմում հակամարտում էր նաև Հռոմեական սենատի ուժերի դեմ։


== Նախապատմություն ==
Կեսարի Գալլիայում գտնվելու և «բոլոր գալլերի առաջնորդ» Վերցինգետորիքսի դեմ պատերազմելու ժամանակահատվածում օգտվելով եռապետի բացակայությունից Գնեոս Պոմպեոսի կամքը պաշտնանող Հռոմեական սենատը Հուլիոս Կեսարին ճանաչում է «ժողովրդի թշնամի»։ Վերջինս իր օրինական իրավունքների իրականացման մտայնությամբ անցնում է Ռուբիկոնը և պատերազմ սկսում Պոմպեոսի և սենատական ուժերի դեմ։
Հունաստանի ափերի մոտ մ․թ․ա․ 48 թվականի օգոստոսի 9-ին Պոմպեոսի զորքերը ջախջախիչ պարտություն են կրում, որի արդյունքում վերջինիս վերահսկողության ներքո գտնվող լեգեոնների մեծ մասը ոչնչացվում է։  Պոմպեոսը քաղաքական ապաստան ստանալու նպատակով մեկնում է Եգիպտոս, սակայն Պտղոմեոս XIII-ի հրամանով Ալեքսանդրիայի ափերի մոտ գլխատվում է։


== Իրադարձություններ ==
Իմանալով Պոմպեոսի սպանության մասին՝ Կեսարը լցվում է զայրույթով և վշտով, մինչդեռ Պտղոմեոսի խորհրդականները վերջինիս հավաստացրել էին, որ այդ քայլը հաճելի կլիներ Հուլիոս Կեսարի համար։ Ավելի ուշ Կեսարը Եգիպտոսից պահանջում է մարել Պտղոմեոս XII Աուլետեսի պարտքերը, միևնույն ժամանակ Կլեոպատրային և Պտղոմեոս XIII-ին հորդորելով թողնել ներանձնային տարաձայնությունները և հաշտվել։
Հրաժարվելով վճարել հոր պարտքերը՝ պոռոտախոս Պտղոմեոսը իր զորավարներին հրամայում է դուրս մղել հռոմեական լեգեոնները Եգիպտոսի տարածքից։ Այսպիսով, Պտղոմեոսյանների բանակը, որը կազմված էր առնվազն 20 հազար հետևակից և 2 հազար հեծելավորից, պարժվում է Ալեքսանդրիայում գտնվող հռոմեական 1 լեգեոնի դեմ։ Կեսարը ևս գիտակցում էր, որ իր տիրապետության տակ եղած ուժերը որևէ կերպ չեն կարող ռազմական հաջողությունների հասնել և փորձում է դիվանագիտական ճանապարհով հաշտեցնել խնդիրը՝ Պտղոմեոսի արքունիք ուղարկելով իր բանագնացներին։ Սակայն, Աքիլլասը սպանում է դեսպաններին՝ այդ կերպ բացառելով խաղաղ կարգավորման վերջին հնարավորությունները։
Տեսնելով այս ամենը՝ հռոմեական զորքերը պաշարում են Ալեքսանդրիան։ Գանդիմեդեսը սկզբում հաջողություն է ունենում լեգեոնականների դեմ առճակատումների ընթացքում, սակայն շատ չանցած իրագործում է Աքիլլասի սպանությունը՝ Արսինեոի հրամանով։ Հաջող պաքարի արդյունքում եգիպտական բանակը գրեթե ամբողջությամբ դուրս էր մղել հռոմեացիներին Ալեքսանդրիայից, սակայն ամեն ինչ շրջադարձային կերպով փոխվում է, երբ Պերգամոնի թագավոր Միհրդատը և Հրեաստանի միապետ Անտիպատրոսը ռազմական համալրում են հատկացնում հռոմեացիներին։ Նոր ուժերով համալրված հռոմեացիները առճակատման են մեկնվում և Նեղոս գետի արևմտյան ափին հաղթանակ տոնում եգիպտական բանակի նկատմամբ։ Մահանում է Պտղոմեոս XIII-ը՝ խեղդվելով գետանցի ժամանակ։


== Տես նաև ==
Պտղոմեոսյան Եգիպտոս


== Ծանոթագրություններ ==
Բորոդա (գյուղ, Դեմիդովսկի շրջան)

Բորոդա (ռուս.՝ Борода), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 221 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թաթմաձոր (գետակ)

Թաթմաձոր, գետակ Հայկական լեռնաշխարհում, Ճորոխի ավազանում, Տայոց քար գետի ձախ վտակը։ Սրա ափին էր գտնվում Թաթմաձոր գյուղը։


== Ծանոթագրություններ ==
Անդրես Օպեր

Անդրես Օպեր (էստ․՝ Andres Oper, նոյեմբերի 7, 1977(1977-11-07), Տալլին, ԽՍՀՄ), էստոնացի ֆուտբոլիստ, հարձակվող։ «Նեա Սալամինա» ակումբի և Էստոնիայի ազգային հավաքականի խաղացող է։ Ազգային հավաքականում ռեկորդակիր է խփած գոլերի քանակով։
3 անգամ՝ 1999 թ., 2002 թ., 2005 թ., ճանաչվել է Էստոնիայի լավագույն ֆուտբոլիստ։
Հանդես է եկել «Ֆլորա», «Տերվիս», «Ռոդա», «Օլբորգ», «Տորպեդո», «Շանհայ Շենհուա» ակումբների կազմում։
2007 թ., երբ Անդրեսը հանդես էր գալիս հոլանդական Ռոդայի կազմում, նր տրանսֆերային արժեքը գնահատվել էր 2.3 միլիոն եվրո։ Այս մասին հայտնում է transfermarkt.de կայքը։


== Նվաճումներ ==
• Էստոնիայի չեմպիոն - 1994/95, 1997/98, 1998
• Էստոնիայի գավաթակիր - 1995, 1998
• Էստոնիայի սուպերգավաթակիր - 1998
• Էստոնիայի լավագույն ֆուտբոլիստ - 1999, 2002, 2005


== Վիճակագրություն ==


== Հղումներ ==
• Անդրես Օպերը legioner.kulichki.com կայքում
Anthophora borealis

Anthophora borealis(Anthophora borealis), հողամեղուների տեսակ Anthophora ցեղի Anthophorini տրիբայի Apidae ընտանիքից։ Տարածված են Եվրոպայում, ներառյալ Ռուսաստանի եվրոպական մասը։ Երկարությունը 11-13 մմ։ Գլուխը սև գույնի է։ Երկրորդ մտրակի մասնիկը փոքր է մնացած 3 մտրակների մասնիկներից։ Ներառված է Թաթարստանի կարմիր գրքում


== Ծանոթագրություններ ==
Անդրեևկա (գյուղ, Սլավյանսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Անդրեևկա գյուղում բնակվում էր 1 044 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայրակ (ավան, Խարկովի շրջան)

Անվան այլ կիրառումների համար տե՛ս՝ ԲայրակԲայրակ (ուկրաիներեն՝ Байрак), ավան Ուկրաինայի Խարկովի մարզի Խարկովի շրջանում։ Հիմնադրվել է 1650 թվականին։
2001 թվականի տվյալներով Բայրակ ավանում բնակվում էր 77 մարդ։ Բնակավայրը զբաղեցնում է 0,19 կմ² տարածք։ Բնակչության խտությունը կազմում էր 405,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռաֆիկ Հայրապետյան (քանդակագործ)

Անվան այլ կիրառումների համար տե՛ս՝ Ռաֆիկ Հայրապետյան (այլ կիրառումներ)Ռաֆիկ Արմենակի Հայրապետյան (ապրիլի 7, 1929(1929-04-07), Կապան, Զանգեզուրի գավառ - փետրվարի 21, 2008(2008-02-21), Ուլյանովսկ, Ռուսաստան), հայ քանդակագործ։ ԽՍՀՄ նկարիչների միության անդամ (1964)։


== Կենսագրություն ==
Ռաֆիկ Հայրապետյանը ծնվել է 1929 թվականին, Ղափանում։ 1947-1951 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1958 թվականին ավարտել է Լատվիայի գեղարվեստի ակադեմիան, որտեղ նրան դասավանդել են Է. Մելդերիսը, Կ. Զեմդեգան, Տ. Զալտկալնը։ Ավարտելուց հետո գործուղվել է Ուլյանովսկ։ 1959 թվականից մասնակցել է ցուցահանդեսների։
Գլխավոր գործերից են՝ «Ալեքսանդր Ուլյանովը մահապատժից առաջ», «Կորեացի քանդակագործ Պակ Սուն Գուի դիմաքանդակը», «Գ. Գայի դիմաքանդակը», Խորհրդային հերոս Վ. Դեևի (Ուլյանովսկ), պարտիզան Դենիս Դավիդովի, հեղափոխական Պ. Գլադիշևի (Բարիշ գյուղ) հուշարձանները և այլն։


== Պարգևներ ==
Վլադիմիր Իլյիչ Լենինի ծննդյան 100-ամյակի հոբելյանական մեդալ


== Ստեղծագործություններ ==
Խորհրդային հերոս Վլադիմիր Դեևի կիսանդրին Ուլյանովսկում (1958)
Դենիս Դավիդովի հուշարձանը Վերխնայա Մազա գյուղում (1960, բրոնզ)
ՌԴ հերոս Վիկտոր Նոսովի հուշարձան-կիսանդրին Սենգիլեյ քաղաքում (1965)
«Ողբացող մայրը» կոթողը Կարսուն ավանի 30-ամյակի հրապարակում (1968)
Մեծ Հայրենական պատերազմի ընթացքում ընկած զինվորների հուշարձանը Մայնա ավանում (1973)
Հաղթանակի 30-ամյակի հրապարակում տեղադրված քանդակագործական խումբ Ուլյանովսկում (1975)
Կլիմենտ Տիմիրյազևի հուշարձան-կիսանդրին Տիմիրյազև ավանում (1979)
«Ողբացող մայրը» կոթողը Նովոուլյանովսկում (1985)
Խորհրդային Միության հերոս Ֆեոդոր Միխայլովի կիսանդրին Ուլյանովսկում (1987)


== Մատենագրություն ==
Н. Агафонова, "Его герой-современник" "Ульяновский комсомолец", 1962, 28 марта.


== Ծանոթագրություններ ==
Բայրամ-օղլի

Բայրամ-օղլի, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կարս֊Արդահան ճանապարհի աջ կողմում, Վարդենի գյուղից 20 կմ հյուսիս֊արևելք։


== Բնակչություն ==
XX դարի սկզբին ուներ 43 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սուրբ Հեղինե (Սիլլի կղզիներ)

Սուրբ Հեղինեի կղզի (անգլերեն՝ St Helen's, կելտերեն՝ Enys Elidius), Սիլլի կղզիների 50 անմարդաբնակ կղզիներից մեկը։ Այն ունի 0,20 կառակուսի կիլոմետր տարածք և հայտնի է իր բնական և պատմական հարստություններով։ Կղզում հիմնականում կատարվում են գիտական հետազոտություններ։


== Դիրքը ==
Սուրբ Հեղինեի կղզին գտնվում է Տրեսկոյի և Սուրբ Մարտինի կղզու արանքում։ Այս կղզու շրջակայքում գտնվում են որոշ փոքր կղզիներ, այդ թվում նաև Ռաունդ կղզին որտեղ կառուցված է Սիլլի կղզիների փարոսը։
Սուրբ Հեղինեի կղզում կան գրանիտային պաշարներ։
Կղզում կան մի քանի դաշտեր և ջրհոր։


== Քարային հուշարձաններ ==
Սուրբ Հեղինեի կղզում բնակության հետքեր գրանցվել են դեռ բրոնզե դարից։ Այս կղզին հայտնի է իր կլոր քարային արձաններով՝ իրար վրա դրված կլոր և տափակ քարերով պատրաստած ոչ շատ բարձր սյուներ։ Կղզու վրա գտնված քարային այս սյուները ունեն տարբեր մեծություններ և ձևեր։


== Պատմական կոթողներ ==


=== Քրիստոնեական մատուռ ===
Հնէաբանները այս կղզում հայտնաբերել են հին քրիստոնեական մի մատուռ։ Հետազոտությունները ցույց են տվել, որ այս մատուռը հնարավոր է, որ կառուցվել է ութերորդ դարում։ Ըստ լեգենդի այստեղ ապրել և նաև թաղվել է սուրբ Լայդը (Էլիդիուս)։ Հնէաբանները նաև հայտնաբերեն են, որ այս մատուռը եղել է ճգնավորի ապաստան։ Մատուռի կողքը հայտնաբերվել է աղոթարան և խրճիթանման մի հյուղակ։
Մատուռի շրջակայքում գտնվել են նաև հինգ գերեզմաններ։
Ասվում է նաև, որ հնում գոյություն է ունեցել մի խճուղի, որը կապել է Սուրբ Ելենայի կղզին Տրեսկոյին։


=== Այլ կոթողներ ===
Բացի մատուռից կղզին հայտնի է իր Սուրբ Ելենայի բնական լճով, որը միջնադարում ծառայել է ձուկ որսալու համար և Փեստ Հաուս հիվանդանոցով, որը նույնպես ծառայել է հնում՝ 18-րդ դարում։
Կղզում կան մի քանի հազվագյուտ հանդիպող թռչուններ։
Մոտոֆրիսթայլ

Մոտոֆրիսթայլ (անգլ. Freestyle motocross, Freestyle MX, Moto X, FMX), այս տերմինը, որն առաջացել է 1990-ական թվականներին ԱՄՆ-ում, նշանակում էր ակրոբատիկ տարրերով թռիչքներ, որոնք իրականացվում են պրոֆեսիոնալների կողմից մոտոցիկլետային մրցավազքի ընթացքում։ Մեր օրերում մոտոֆրիսթայլը սպորտի երիտասարդ ձև է, որի մեջ մարզիկները հատուկ ցատկահարթակներից իրականացնում են թռիչքներ՝ կատարելով բազմաթիվ հնարքներ թռիչքի ընթացքում։
Մոտոֆրիսթայլում կան հինգ հիմնական ուղղվածություններ, ըստ որոնց անցկացվում են պրոֆեսիոնալ մրցումները։ Դրանք են.
1. Մոտոֆրիսթայլ (freestyle motocross), այս մրցույթում ցանկացած մարզիկի տրվում է սահմանափակ ժամանակ (որպես կանոն՝ 2 րոպե), որի ընթացքում նա պետք է իրականացնի իր ծրագիրը, որը կազմված է բազմաթիվ հնարքներից։ Որպես կանոն, մարզիկները փորձում են առավելագույս շատ հնարքներ իրականացնել։ Սովորաբար մեկ ելույթի ընթացքում հնարքների քանակը տատանվում է 10-15 հնարքի սահմաններում։
2. Լավագույն հնարք (Best Trick Contest), լավագույն հնարքն իրականացնելու մրցույթ։ Յուրաքանչյուր մարզիկ ունի երկու հնարք իրականացնելու հնարավորություն։ Այդ ժամանակ մարզիկը կարող է իրականացնել նույն հնարքը երկու անգամ կամ երկու իրարից տարբեր հնարքներ։ Հաշվի է առնվում առավելագույն ցուցանիշը։ Այս մրցույթում զգալի նշանակություն ունի հնարքի նոր լինելը։ Եթե այդ սպորտաձևի պատմության ընթացքում տվյալ հնարքը առաջին անգամ է իրականացվում, ապա այս մրցույթում առավելագույն բալեր հավաքելու հավանականությունը մեծանում է։
3. Թռիչքի բարձրություն (Step Up-ամերիկ., Highest Air-եվրոպ.), սահմանաձողի վրայով թռիչքի բարձրության մրցույթ։ Ցանկացած մարձիկ սահմանաձողը հաղթահարելու երկու հնարավորություն ունի։ Հաղթում է նա, ով բոլորից բարձր կթռչի, այսինքն՝ բարձրության վերջին սահմանը հաղթահարողը։ Որպես կանոն՝ այդ սահմանաձողը 9.144 մետրից բարձր է։
4. Լավագույն «Whip» հնարք (Best Whip Contest), «Whip» հնարքի լավագույն կատարման մրցույթ։ Մրցույթի էությունը կայանում է մոտոցիկլը մաքսիմալ հորիզոնական դիրքի հասցնելու մեջ։
5. Արագություն և ոճ (Speed and style-ամերիկ., Race and Style-եվրոպ.)
Եգիպտոսի նախագահ

Եգիպտոսի նախագահ (արաբ․՝ رئيس مصر‎‎), Եգիպտոսում պետության ղեկավարի պաշտոնը։ Ձևավորվել է 1953 թ. հունիսի 18-ին Ահմեդ Ֆուադ II թագավորին տապալելուց հետո։ Առաջինը այդ պաշտոնը զբաղեցրել է Մոհամմեդ Նագիբը։
Վերջին նախագահական ընտրությունները տեղի ունեցան մայիսի 23-ին ու 24-ին 1-ին փուլ և հունիսի 16-ին ու 17-ին 2-րդ փուլ։ Մուհամմեդ Մուրսին հաղթեց ընտրություններում՝ հավաքելով ձայների 51,73 %, և 2012 թ. հունիսի 30-ին սկսեց պաշտոնավարել։


== Տարբերանշաններ ==

		
		
		


== Եգիպտոսի նախագահների ցանկ ==


== Տես նաև ==
Եգիպտոսի փոխնախագահ
Եգիպտոսի վարչապետ


== Ծանոթագրություններ ==
Հացազգիներ

Հացազգիներ (Gramineae կամ Poaceae), (դաշտավլուկազգիներ, ցորենազգիներ), միաշաքիլավոր բույսերի ընտանիք։ Միամյա, երկամյա կամ բազմամյա խոտաբույսեր են, հազվադեպ՝ ծառանման կամ թփանման բույսեր։
Հացազգիներ են մշակովի կարևորագույն հացահատիկային բույսերը՝ ցորենը, բրինձը, եգիպտացորենը, վարսակը, աշորան, գարին, կորեկը, սորգոն ևն, ինչպես նաև շաքարեղեգը։ 
Մշակվող հացազգիները տալիս են մարդու հիմնական սննդամթերքը։ Վայրի և մշակովի հացազգիները լավորակ կեր են։ Օգտագործվում են նաև սպիրտ, օսլա, թուղթ արտադրելու, ինչպես նաև սննդի և արդյունաբերական նպատակներով՝ յուղ ստանալու, խոզանակներ, ճոպան պատրաստելու համար։ Որոշ տեսակներ ունեն դեղագործական, կոսմետիկ նշանակություն։ Շատ հացազգիներ (արվանտակ, որոմ, ագրխոտուկ) օգտագործվում են փուխր հողերի և ավազների ամրացման, օդանավակայանների թռիչքադաշտերը, մարզադաշտերը, սիզամարգերը բուսածածկելու համար։ Որոշ հացազգիները (խրբուկ, սեզ, արվանտակ ևն) մոլախոտեր են։


== Ընդհանուր բնութագիրը ==
Ցողունը ծղոտ է՝ գլանաձև, սնամեջ։ Բարձրությունը 1 սմ-ից մինչև 45 սմ, բարեխառն գոտու երկրներում հաճախ 0, 3-1, 5 մ է, 3÷5 մմ տրամագծով։ Տերևները հերթադիր են։ Հացազգիների ընտանիքը ծածկասերմ բույսերից ամենախոշորն է (մոտ 500 ցեղ և 800 տեսակ, ըստ այլ աղբյուրների, համապատասխանաբար՝ 600 և 10 հզ.)՝ տարածված է համարյա ամբողջ աշխարհում։


== Հայաստանում ==
ՀՀ տարածքում աճում է մոտ 100 ցեղ և 300 տեսակ։ Հայաստանում (Ողջաբերդ, Մուշաղբյուր, Հացավան) աճող ցորենի, աշորայի, գարու և այծակնի վայրի տեսակներն արժեքավոր գենաֆոնդ են գործնական ընտրասերմման մեջ։
Միգել Կալմոն

Միգել Կալմոն (պորտ.՝ Miguel Calmon), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժակոբինա գավառի կազմի մեջ։ Բնակչությունը կազմում է 30 910 մարդ՝ 2006 թվականի տվյալներով։ Գրավում է 1 465,438 կմ2 տարածք։ Բնակչության խտությունը՝ 21,1 մարդ/կմ²։
Քաղաքի տոնը նշվում է օգոստոսի 6-ին։


== Պատմություն ==
Քաղաքը հիմնադրվել է 1924 թվականի օգոստոսի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 51.112.521,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.706,20 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,619 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կորգոն (գետ)

Կորգոն (ռուս.՝ Коргон), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Չարիշ գետի ափում։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վովնյանսկի գյուղական խորհուրդ (այլ կիրառումներ)

Վովնյանսկի գյուղական խորհուրդ, կարող է վերաբերել.

Վովնյանսկի գյուղական խորհուրդ - Ուկրաինայի Սումիի մարզի Շոստկինսկի շրջանում։
Վովնյանսկի գյուղական խորհուրդ - Ուկրաինայի Պոլտավայի մարզի Միրգորոդսկի շրջանում։
Աստերոիդների ցանկ (10801-10900)

Աստերոիդների ցանկ (10701-10800)  • Աստերոիդների ցանկ  • Աստերոիդների ցանկ (10901-11000)
 Աստերոիդների ցանկ (10701-10800)  • Աստերոիդների ցանկ  • Աստերոիդների ցանկ (10901-11000)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Ավրորա (կինոթատրոն, Կրասնոդար)

«Ավրորա» կինոթատրոն (ռուս.՝ Кинотеа́тр «Авро́ра»),  լայնաֆորմատ կինոթատրոն Կրասնոդարում։ Շենքը ճանաչվել է քաղաքային նշանակության ճարտարապետական հուշարձան։


== Պատմություն ==
Կինոթատրոնի շենքը շահագործման է հանձնվել 1967 թվականի մայիսի 13-ին։ Նախագծի հեղինակն է Սոչիի «Հիպրոկոմուստրոյ» նախագծային ինստիտուտը, գլխավոր ճարտարապետը`Եվգենի Ալեքսանդրովիչ Սերդյուկովը։ Կինոթատրոնում առաջին ցուցադրությունը տեղի է ունեցել 1967 թվականի մայիսի 14-ին. ներկայացվել է «Ավրորայի համազարկ» ֆիլմը։
1981 թվականին շրջգործկոմի թիվ 540 որոշմամբ «Ավրորա» կինոթատրոնը ճանաչվել է  ճարտարապետական հուշարձան։
2000-ական թվականներին կինոթատրոնը վերակառուցվել է, փոխարինվել է պրոյեկցիոն և ձայնային սարքավորումները, կատարվել են ներքին հարդարանքների վերանորոգում, փոխվել են դահլիճի նստարանները։
2009 թվականի նոյեմբերին մեծ դահլիճում տեղադրվել է թվային պրոյեկտոր, ինչը հնարավորություն տվեց ֆիլմերի ցուցադրումը 2D և 3D ձևաչափերով։
2010 թվականի սեպտեմբերին ամբողջովին վերակառուցվել է կինոթատրոնի փոքր դահլիճը։ Դահլիճի հարմարավետությունը բարելավելու համար նստարանների քանակը կրճատվել է։ Լիովին փոխարինվել են սարքավորումները. տեղադրվել է թվային պրոյեկտոր՝ ֆիլմերը «2D» և «3D» ձևաչափերով ցուցադրելու համար, տեղադրվել են նոր անատոմիական աթոռներ։
2015 թվականի հունվարի 29-ից կինոթատրոնը փակվել է վերականգնման համար, որը պետք է տևեր մինչև 2016 թվականի կեսեր, սակայն ֆինանսների բացակայության պատճառով վերանորոգումը ձգձգվում է։ Վերանորոգման ընթացքում վերականգնվել է կինոթատրոնի ճակատը և Ավրորայի քանդակը, որոնք միասին կազմում են մեկ ճարտարապետական համալիր, սակայն կինոթատրոնի ներքին հարդարանքները չեն իրականացվել։


== Կառուցվածք ==
Կա կարծիք, որ կինոթատրոնի ճարտարապետական ​​լուծումը յուրահատուկ է եղել իր ժամանակի համար։ Շենքի քիվերը կառուցված են T-աձև գերաններից 140 սմ լայնությամբ և 83 մետր երկարությամբ։ Հարավային (ճակատը) և կողային մասերը պատրաստված են տարբեր չափերի ապակե պատուհաններից, իսկ հյուսիսային կողմում ներսարված է բարձր լարման ենթակայանը։ Շինության ճակատային մասի կողքին կան «շատրվաններ» և «Ավրորա» քանդակը, որը 1975 թվականին շրջգործկոմի թիվ 63 որոշմամբ ճանաչվել է արվեստի հուշարձան։
Կինոթատրոնն ունի երկու սրահ՝

Մեծ՝ 1200 տեղ
Փոքր՝ 80 տեղ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Аврора на фотографиях и открытках
Միչիկո

Կայսրուհի Միչիկո (ճապ.՝ 皇后美智子 Կո Գո Միչիկո) հոկտեմբերի 20, 1934(1934-10-20), The University of Tokyo Hospital, Hongō, Բունքյո, Տոկիո, Ճապոնիա, ի ծնե Միչիկո Սիոդա (ճապ.՝ 正田 美智子 Սիո Դա Միչիկո), Ճապոնիայի կայսրուհի՝ 1989 թվականի հունվարի 7-ից, ներկայիս Ճապոնիայի կայսր Ակիհիտոյի կինը։


== Կենսագրություն ==

Միչիկո Սիոդան ծնվել է 1934 թվականի հոկտեմբերի 20-ին, 07.43-ին (JST)՝ Տոկիոյում ապրող ինտելիգենտ ընտանիքում։ Նրա հայրը՝ Հիդեսաբուրո Սիոդան, խոշոր ալրաղացման ընկերության նախագահն է։ Միչիկոյի ընտանիքից երկու հոգի արժանացել է բարձրագույն ակադեմիական պարգևի՝ «Մշակույթի բնագավառում ցուցաբերած արժանիքների համար» շքանշանի, որով կայսրը պարգևատրում էր բացառիկ գիտնականների։
Թագաժառանգ արքայազն Ակիհիտոյի հետ ծանոթացել է թենիսի հրապարակում։ Ամուսնությունը կայացել է 1959 թվականի ապրիլի 10-ին։ Դրանով խախտվեց բազմադարյա ավանդույթը, ըստ որի կայսերական ընտանիքի անդամը պետք է կին ընտրեր բացառպես ազնվական ծագումով ընտանիքներից։ Չնայած դրան, արքայազնի ընտրությունը ընդունեցին կայսերական արքունիքի խորհրդի բոլոր անդամները։
Չնայած նրան, որ Ակիհիտոն և Միչիկոն պարտավոր էին մասնակցել շատ պաշտոնական միջոցառումների՝ նրանք ինքնուրույն դաստիարակեցին երեք երեխաներին՝ որդիներ Նարուհիտոյին ու Ակիսինոյին և դուստր Սայակոյին։
Հիրոհիտոյի մահից հետո, Միչիկոն՝ որպես Ակիհիտոյի կին, ստացավ Ճապոնիայի կայսրուհու կոչումը։


== Հետաքրքրություններ ==
Միչիկոն սիրում է նվագել դաշնամուր և տավիղ, նաև հետաքրքրված է կարուձևով։ Բացի այդ, նա հետաքրքրվում է գրականությամբ ու ծաղիկներով։ Նա հիանալի անգլերեն թարգամանելով Միչիո Մադոյի բանաստեղծությունները՝ դրանք հայտնի դարձրեց ամբողջ աշխարհում և շուտով Մադոն դարձավ Հանս Քրիստիան Անդերսենի անվան մրցանակի դափնեկիր։


== Մրցանակներ ==
Թանկարժեք թագի շքանշան
Փղի շքանշան (Դանիա)
Սուրբ Օլաֆի շքանշանի մեծ խաչ (Նորվեգիա)
Վիտաուտաս Մեծի շքանշան մեծ խաչ (Լիտիվիա, 2007 թվականի մայիսի 22)
Բարեկամության շքանշանի 1-ին աստիճան (Ղազախստան, 2008)


== Ծանոթագրություններ ==


== Արտաքին հղումներ ==
Միչիկոյի կենսագրությունը «Владивосток» թերթում Archived 2014-02-19 at the Wayback Machine.
The Unknown Soldier

The Unknown Soldier, ամերիկյան լեգենդար ռոք խումբ The Doors-ի երգն է։ Երգը ընդգրկվել է խմբի երրորդ ստուդիական ալբոմում՝ Waiting for the Sun-ում 1968 թվականին։ Այն լույս է տեսել որպես ալբոմի առաջին սինգլ նույն թվականին։


== Բառերը ==
Երգը Ջիմ Մորիսոնի վերաբերմունքի մասին է Վիետնամի պատերազմին, և այն ձևի մասին որով պատերազմը ներկայացված էր Ամերիկյան մեդիայում։ Երգի այնպիսի տողերը ինչպիսիք են "Breakfast where the news is read/ Television children fed/ Unborn living, living dead/ Bullets strike the helmet's head" ցույց են տալիս, թե ինչպես են լուրերը մատուցվում հասարակ մարդկանց հյուրասենյակներում։


== Կառուցվածք ==
Երգի սկզբնամասում ինչպես նաև երգի միջնամասից հետո, օրգանների խորհրդավոր ձայն է լսվում, որը ցույց է տալիս անհայտ զինվորի խորհրդավորությունը։ Երգի միջնամասում խումբը նվագում է մարտական և ռազմական քայլերգին նմանվող հատվածը։ Այն սկսում է հարվածային գործինքներից, և դրան գումարվում է սերժանտի ձայնը որը բղավում է (HUP, HUP, HUP 2 3 4), մինչև որ նա ասում է "COMPANY! HALT! PRESENT! ARMS!", որը շարունակվում է զենքերի լիցքավորմամբ, և հարվածային գործիքների երկար հատվածով, հետո գալիս է ընդմիջումը, և կրակոցները։ Համերգային կատարումների ժամանակ Կրիգերը իր կիթառը պարզում է Մորիսոնի դեմ որպես զենք, Դենսմորը արագ հարվածում է հարվածային գործիքներին որպեսզի ստեղծի կրակոցի ձայնը, և հետո ջարդում է իր փայտիկները, իսկ Մանզարեկը բարձրացնում է իր ձեռքը որպեսզի հետո այն իջեցնի որպես ազդանշան կրակոցի համար, վերջում Մորիսոնը բղավելով ընկնում է գետնին։ Այս միջնամասից հետո երգը վերադառնում է իր նախնական տեսքին, Մորիսոնը երգում է հետևյալ տողերը ավելի տխուր տոնով՝ "Make a grave for the Unknown Soldier", այս տողերի հետ միասն լսվում է օրգանների խորհրդավոր հնչյունները։ Հետո կրկնվում են բառերը "Breakfast"-ի մասին, և Մորիսոնը բղավում է չորս տողերից միայն երեքը բացի "Unborn Living, Living Dead" տողից, և երգը ավարտվում է Մորիսոնի հիացական բացականչություններով որոնք ազդարարում էին պատերազմի ավարտը։ Երգի ստուդիական տարբերակի վերջնամասում լսվում են ամբոխի ուրախության աղաղակներ և զանգերի ղողանջ։


== Տարածումը և ընդունելությունը ==
Երգի սինգլ տարբերակը կրել է որոշակի փոփոխություններ, դրա ժամանակ կարելի է լսել այլ կրակոցի ձայն, իսկ երգի վերջում չի լսվում ամբոխի աղաղակների և զանգերի ղողանջների ձայնը։ Սինգլը դարձավ խմբի թվով չորրորդ սինգլը, որը կարողացավ տեղ զբաղեցնել Ամերիկայի չարթերում թոփ 40 սինգլների շարքում, այն գրավեց 39-րդ հորիզոնականը Billboard Hot 100 չարթում։ Սինգլը Բ կողմը "We Could Be So Good Together" երգն էր։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Ծանոթագրություններ ==
Նատրիում-կալիումի կարբոնատ

Նատրիում-կալիումի կարբոնատ՝ անօրգանական միացություն, կալիումական աղի և ածխաթթու գազի միացություն, նյութի քիմիական բանաձևը՝ KNaCO3, ջրում լուծելի անգույն բյուրեղիկներ են։


== Ստացում ==
Հիմնականում ստանում են կալիումի կարբոնատի և նատրիումի փոխազդեցությունից։


== Ֆիզիկականն հատկություններ ==
Նատրիում-կալիումի կարբոնատը անգույն բյուրեղներ են։
Ջրում լավ լուծելի են։
Առաջացնում են բյուրեղային կառուցվածքներ՝ KNaCO3•6H2O


== Կիրառություն ==
Արագացուցիչներում, որպես կարծրացնող միջոց
Քիմիական վերլուծություն


== Գրականություն ==
Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с.


== Ծանոթագրություններ ==
Կարմիր թավշյա տորթ

Կարմիր թավշյա տորթ (իսպ.՝ Red Velvet Cake), անգլալեզու երկրներում՝ սև-կարմրային, վառ կարմիր կամ կարմիր ու շագանակագույն գույների։ Ավանդաբար պատրաստվում է ինչպես շերտավոր խմորը՝ սերուցքային պանրի գլազուրով։ Կարմիր սննդային ներկի շնորհիվ այն ստանում է կարմիր գույն։
Բաղադրատարրերը՝ սերուցքային կարագը, կակաոն, ալյուրը, կարմիր սննդային ներկը և ճակնդեղը, ինչպես օրենք, լցվում են թանի մեջ։ Սովորաբար օգտագործվում է սերուցքային պանրից կամ զուտ կրեմային գլազուր։


== Պատմություն ==
1975 թվականին լույս տեսած American Cookery գիրքը (Ջեյմս Բյորդ) նկարագրում է կարմիր թավշյա տորթի 3 տարբեր տեսակ, որոնք միմյանցից տարբերվում էին ճարպի և սերուցքային կարագի քանակությամբ։ Բոլորում օգտագործվել էր կարմիր սննդային ներկը, բայց թթու քացախի և թանի ազդեցության ներքո, ինչպես օրենք, կակաոյի վրա ավելի լավ է երևում կարմիրը։ Հենց կարմիր գույնի առկայության հետ է կապված տորթի «կարմիր թավշյա» անվանումը ինչպես նաև շոկոլադային տորթերին երբեմն վերնագրվող «Սատանայի ուտեստ» անվանումը։
Երկրորդ համաշխարհային պատերազմի ժամանակ երբ չափակարգում էին ապրանքներն, հացթուխները օգտագործում էին եփած ճակնդեղ՝ տորթերի գույնն ավելացնելու համար։ Եփած ճակնդեղը դեռ կարող է հանդիպել որոշ բաղադրատոմսերում։ Այս տորթն եղել է հայտնի ուտելիք Մեծ ճգնաժամի ժամանակ։
Կանադայում տորթը հայտնի էր դարձել որպես աղանդեր ռեստորաններում և Eaton հացաբուլկեղենի խանութների ցանցում 1940-ական և 1950-ական թվականներին։ Տորթը համարվում էր Eaton-ի միօրինակ բաղադրատոմս, իսկ աշխատակիցները լռում էին։ Այդ լռության հետևանքով մարդկության մեծ մասը կարծում էր, որ բաղադրատոմսի ստեղծումը պատկանում է այդ խանութների ցանցին, տիկին Eaton։
Տորթի ճանաչումը նաև կապված է 1989 թվականին նկարահանված «Պողպատե մագնոլիաներ» ֆիլմին, որտեղ փեսայի տորթը (հարավային ավանդույթ) լինում է կարմիր թավշյա տորթը՝ զրահակիր նավի տեսքով։ Վերջին տարիների ընթացքում տորթը դարձել է ավելի հայտնի և հեշտությամբ գտնվելի շատ հացաբուլկեղենի խանութներում։


== Ծանոթագրություններ ==


== Արտաքին հղումներ ==
Կարմիր թավշյա տորթի բաղադրատոմս


== Տես նաև ==
Գազարով տորթ
Պոպովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Պոպովկա գյուղում բնակվում էր 65 մարդ։ Բնակավայրը զբաղեցնում է 0,198 կմ² տարածք։ Բնակչության խտությունը կազմում էր 328,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուրեշոկ

Պուրեշոկ (ռուս.՝ Пурешок), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լանդեքս գետի ձախ ափին՝ 21 կմ հեռավորության վրա։ Գետի երկարությունը 24 կմ է, ավազանի տարածքը 161 կմ2։ Ակունքը գտնվում է Սամյոնովո գյուղի մոտ, 3 կմ դեպի արևելք Պեստյակի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033846
Հիդրոլոգիական ուսումնասիրությունների կոդը - 110003384
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էյստյուրլանդ

Էյստյուրլանդ (իսլ.՝ Austurland - արևելյան շրջան), Իսլանդիայի 8 տարածաշրջաններից մեկը, որը գտնվում է երկրի արևելյան մասում։ Վարչական կենտրոնը Էգիլսստադիրն է։


== Բնակչություն ==


== Տես նաև ==
Իսլանդիայի վարչական բաժանում
Հայաստանի Առաջին խումբ 2010 (ֆուտբոլ)

«Հայաստանի Առաջին խումբ 2010ը» Հայաստանի ֆուտբոլի առաջնության Առաջին խմբի 19-րդ առաջնությունն է։ Այն սկսվել է 2010 թվականի ապրիլի 9-ին և կավարտվի նույն թվականի նոյեմբերի 13-ին։
19-րդ առաջնությունը կընթանա 27 փուլերով։ Թիմերը միմյանց հետ կմրցեն 3 անգամ։ Չեմպիոն կհռչակվի ամենաշատ միավոր վաստակած թիմը։ Միայն «Արարատ» թիմը իրավունք ունի հաջորդ տարի հանդես գալ Բարձրագույն խմբում, քանի որ միայն այս թիմն է, որ 2010 թվականի Բարձրագույն խմբի մասնակից ակումբներից որևէ մեկի դուստր թիմ չի հանդիսանում։


== Մասնակիցներ ==


== Աղյուսակ ==


== Արդյունքներ ==


==== Առաջին շրջան ====


==== Երկրորդ շրջան ====


== Ռմբարկուներ ==


== Տես նաև ==
Հայաստանի Բարձրագույն խումբ 2010
Հայաստանի ֆուտբոլի գավաթ 2010
Հայաստանի ֆուտբոլի Սուպերգավաթ 2010


== Արտաքին հղումներ ==
2010 թվականի Առաջին խմբի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Սերգեյ Կուդրյավցև

Սերգեյ Կուդրյավցև (ռուս.՝ Сергей Михайлович Кудрявцев, 1915 - 1998), խորհրդային դիվանագետ, արտակարգ և լիազոր դեսպան։


== Կենսագրություն ==
Խորհրդային Միության կոմունիստական կուսակցության անդամ է։ 1941 թվականից դիվանագիտական աշխատանքում է։

1941-1942 թվականներին եղել է Թուրքիայում ԽՍՀՄ դեսպանատան աշխատակից։
1942-1944 թվականներին՝ Կանադայում ԽՍՀՄ դեսպանատան աշխատակից։
1944-1945 թվականներին՝ Մեծ Բրիտանիայում ԽՍՀՄ դեսպանատան աշխատակից։
1945-1947 թվականներին՝ Գերմանիայում խորհրդային ռազմական վարչակազմի օգնական, ապա քաղաքական խորհրդականի տեղակալ։
1947-1950 թվականներին՝ ԽՍՀՄ ԱԳՆ կենտրոնական ապարատի աշխատակից։
1950-1951 թվականներին աշխատել է ԽՍՀՄ ԱԳՆ 3-րդ Եվրոպական բաժնի վարիչի տեղակալ։
1952-1953 թվականներին՝ Ավստրիայում ԽՍՀՄ քաղաքական ներկայացուցիչ։
1953-1955 թվականներին՝ Ավստրիայում ԽՍՀՄ Գերագույն կոմիսարի տեղակալ։
1955 թվականին՝ Ավստրիայում ԽՍՀՄ դեսպանատան խորհրդական-դեսպանորդ։
1955-1957 թվականներին՝ Գերմանիայում ԽՍՀՄ դեսպանատան դեսպանորդ-խորհրդական։
1957-1958 թվականներին՝ ԽՍՀՄ ԱԳՆ երրորդ եվրոպական բաժնի վարիչ։
1959-1960 թվականներին՝ Ֆրանսիայում ԽՍՀՄ դեսպանության խորհրդական-դեսպանորդ։
1960 թվականի հուլիսի 8-ից 1962 թվականի հունիսի 12-ը՝ Կուբայում ԽՍՀՄ արտակարգ և լիազոր դեսպան։
1962-1965 թվականներին աշխատել է ԽՍՀՄ ԱԳՆ կենտրոնական ապարատում։
1965-1967 թվականներին՝ Գերմանիայում ԽՍՀՄ դեսպանատան դեսպանորդ-խորհրդական։
1967 թվականի նոյեմբերի 14-ից մինչև 1971 թվականի հուլիսի 15-ը՝ Կամբոջայում ԽՍՀՄ արտակարգ և լիազոր դեսպան։
1971 թվականի հունիսի 28-ից մինչև 1972 թվականի սեպտեմբերի 5-ը ՄԱԿ-ում կրթության, գիտության և մշակույթի հարցերով ԽՍՀՄ մշտական ներկայացուցիչ (ՅՈՒՆԵՍԿՕ)։
1972 թվականից պատասխանատու աշխատանքի համար եղել է ԽՍՀՄ ԱԳՆ կենտրոնական ապարատում։


== Մրցանակներ ==
Աշխատանքային Կարմիր դրոշի շքանշան (05.11.1945)
«Պատվո նշան» շքանշան (03.11.1944)


== Ծանոթագրություններ ==


== Գրականություն ==
Дипломатический словарь : В 3-х томах / Под ред. А. А. Громыко, А. Г. Ковалёва, П. П. Севостьянова, С. Л. Тихвинского. — М.: Наука, 1985—1986. — Т. 2. — С. 120—121.


== Արտաքին հղումներ ==
Биография в Справочнике по истории Коммунистической партии и Советского Союза 1898—1991
Ազգային փոքրամասնություններ

Ազգային փոքրամասնություններ, տվյալ պետության սահմաններում բնակվող այն ազգությունները, որոնք փոքրամասնություն են կազմում դրա հիմնական ազգության համեմատությամբ, տարբերվում դրանից լեզվով, դավանանքով կամ ազգային այլ հատկանիշներով։ 
Ազգային փոքրամասնությունների իրավունքները վավերացված են սահմանադրությամբ։
Պավլովկա Պերվայա (գյուղ, Բարվենկովոյի շրջան)

Պավլովկա Պերվայա (ուկրաիներեն՝ Павловка Перша), գյուղ Ուկրաինայի Խարկովի մարզի Բարվենկովոյի շրջանում։
1981 թվականի տվյալներով Պավլովկա Պերվայա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիվչե

Վիվչե (ուկրաիներեն՝ Вівче), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Վիվչե գյուղում բնակվում էր 35 մարդ։ Բնակավայրը զբաղեցնում է 0,191 կմ² տարածք։ Բնակչության խտությունը կազմում էր 183,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալբերգ (Նուռլան)

Վալբերգ (նախկինում Վալդբերգ) նախկին համայնք Վեստվագոյա կղզու վրա, Նորվեգիայի Նուռլան ֆյուլքեում։ Այն կազմված է եղել ներկայիս Վեստվագոյ համայնքի արևելյան մասից։ Համայնքի գլխավոր եկեղեցին Վալբերգի եկեղեցին է։


== Պատմություն ==
Վալդբերգ համայնքը ստեղծվել է 1927թ․ Բորգե համայնքի բաժանման միջոցով։ Նոր համայնքն ի սկզբանե ունեցել է 625 բնակիչ։ 1963թ․ հունվարի 1-ին Վալբերգը միավորվել է Բորգե, Բուքսնես և Հոլ համայնքների հետ՝ ստեղծելով Վեստվագոյ նոր համայնքը։ Մինչև միավորումը Վալբերգի բնակչությունը կազմել է 662 մարդ։


== Անվանումը ==
Համայնքը (ի սկզբանե ծխական համայնքը) անվանվել է Վալբերգ հին ագարակի անունով, քանի որ այնտեղ կառուցվել էր Վալբերգի եկեղեցին։ Ագարակը կոչվել է մոտակ լեռան անունով։ Անվան առաջին՝ վալր տարրը նշանակում է "բազե", իսկ վերջին՝ բերգ տարրը՝ "լեռ"։
Պատրիկ Քենեդի

Պատրիկ Քենեդի (անգլ.՝ Patrick Joseph Kennedy, հունվարի 14, 1858(1858-01-14), Բոստոն, ԱՄՆ - մայիսի 18, 1929(1929-05-18), Բոստոն, ԱՄՆ), ամերիկացի գործարար և քաղաքական գործիչ։ Քենեդիի հայտնի կլանի հիմնադիր, նրա թոռներից առավել հայտնին Ջոն Ֆիցջերալդ Քենեդին է ԱՄՆ 35-րդ նախագահը։


== Կենսագրություն ==
Նա իռլանդացի կաթոլիկներ Պատրիկ Քենեդիի և Բրիջիթ Մերֆիի ընտանիքում հինգ երեխաներից կրտսերն էր, որոնք երկուսն էլ Նյու Ռոսսից էին, և ամուսնացել են 1849 թվականի սեպտեմբերի 26-ին Բոստոնում։ Նրանց ավագ որդին՝ Հովհաննես III-ը, մահացել է մանուկ հասակում խոլերայից։ Պատրիկի ծնվելուց 10 ամիս անց նրա հայրը նույնպես մահացել է խոլերայի համաճարակի ժամանակ։ Որպես ընտանիքում ողջ մնացած միակ տղամարդ՝ Պատրիկ Քենեդիի ընտանիքում առաջինը պետք է կրթություն ստանար։ Տասնչորս տարեկան հասակում նա թողել է դպրոցը և աշխատանքի աանցել Բոստոնի նավահանգիստներում։ 1880 թվականին սպիրտային խմիչքի վաճառքից ստացված գումարով նա սկսել է իր կարիերան՝ գնելով Բոստոնի կենտրոնում գտնվող Սեննա հրապարակում գտնվող սրահը։ Ժամանակի ընթացքում Նա Բոստոնում գնել է նավակներ, ապա բար Արևելյան Բոստոնի Մավերիկ Հաուզ բարձրակարգ հյուրանոցում։
Պատրիկը նաև ձեռք է բերել բաժնեմաս ածխի ընկերությունից և զգալի թվով բաժնետոմսեր է ունեցել Կոլումբիա Թրասթ ընկերությունից։
Նա սովորել է Բոստոնի քոլեջում և նախքան քաղաքականություն մտնելը դարձել հայտնի գործարար։


== Քաղաքական գործունեություն ==
1884 թվականից նա քաղաքական օգուտ է ստացել իր տնտեսական հաջողությունից՝ դառնալով Բոստոնում հայտնի քաղաքական գործիչ։ Պատրիկ Ջոզեֆ Քենեդին Ներկայացուցիչների պալատի անդամ էր, որտեղ ընտրվում էր հինգ անգամ մեկ տարով։ Նա նաև ընտրվել է Մասաչուսեթս նահանգի Սենատի երեք անգամ, ամեն անգամ, երկու տարի ժամկետով։ Այդ ժամանակ Քենեդին Բոստոնում դեմոկրատական կուսակցության կարևորագույն առաջնորդներից մեկն էր և 1888 թվականին հրավիրվել էր Սենտ Լուիսում կուսակցության ազգային համագումարում ելույթ ունենալու համար՝ Գրովեր Քլիվլենդի թեկնածությամբ, որն առաջադրվում էր Միացյալ Նահանգների նախագահի պաշտոնում։ Քենեդին Սենատից հեռացել է 1895 թվականին՝ ընդգրկվելով ռազմավարության կուսակցական կոմիտեի կազմում, որտեղ իրեն դրսևորել է որպես անդրկուլիսյան գործողությունների վարպետ։


== Հիշատակ ==
Պատրիկ Ջոզեֆ Քենեդիի անունով կոչվել է Արևելյան Բոստոնի պետական վարժարանը։


== Ծանոթագրություններ ==


== Արտաքին հղումներ ==
Семейное древо Кеннеди на сайте New York Times
Կապուտանի երկաթի հանքավայր

Անվան այլ կիրառումների համար տե՛ս՝ Կապուտան (այլ կիրառումներ)Կապուտանի երկաթի հանքավայր, հանքավայր ՀՀ Կոտայքի մարզի Կապուտան գյուղի մոտ՝ Հատիս լեռան ստորոտին։ Բարձր ջերմաստիճանի, ջրաջերմային-միներալատեղակալված մագնետիտ-ապատիտային հանքավայր է։


== Առաջացում ==
Հանքանյութն առաջացել է մագմայական օջախից դուրս եկող երկաթով հարուստ հանքաբեր լուծույթներից։ Երկրաբանական կառուցվածքում մասնակցում են նեոգենի և անթրոպոգենի անդեզիտներ, բազալտներ, դացիտներ, ռիոլիտներ, վանակատներ, պեռլիտներ, նստվածքային գոյացումներ՝ կավեր (հաճախ՝ գիպսի ու քարաղի շերտերով) և կիսախորքային երակային ապարներ։


== Կազմություն ==
Հանքանյութը կազմված է հիմնականում մագնետիտ և ապատիտ միներալներից։ Հանքայնացումը հարում է պլիոցենի թթվային՝ անդեզիտադացիտային կազմի ապարներին և ներկայացված է երակաձև ու ոսպնյակաձև հանքամարմիններով (երկարությունը՝ 150-300 մ, հաստությունը՝ մինչև 70 մ)։ Առանձնացվում են հոծ երկաթով հարուստ (58-65% Fe), երակաձև միջին հարստության (30-55% Fe) և երակիկացանավոր աղքատ (20-29% Fe) հանքանյութեր։ Հետախուզված արդյունաբերական պաշարները 240 միլիոն տ են՝ 32% Fe-ի միջին պարունակությամբ։ Հանքանյութում ապատիտի հետ կապված առկա են հիմնականում արդյունաբերական նշանակության ցերիումի խմբի հազվագյուտ հողեր։
Կապուտանի երկաթի հանքավայրի մասին տեղեկություններ կան Վ․ Մելլերի (1917) և Կ․ Պաֆենհոլցի (1948) ամփոփագրերում։ Հանքավայրը մանրամասն ուսումնասիրել են երկրաբաններ Հ․ Մաղաքյանը (1947), Լ․ Սարուխանյանը (1971), Գ․ Մեժլումյանը (1978), Ա․ Կարապետյանը (1982) և ուրիշներ։
Սկոչիշչե (այլ կիրառումներ)

Սկոչիշչե, կարող է վերաբերել՝

Սկոչիշչե - ավան, Ուկրաինայի Ժիտոմիրի մարզի Բրուսիլովի շրջանում
Սկոչիշչե - գյուղ, Ուկրաինայի Ժիտոմիրի մարզի Բրուսիլովի շրջանում
Սեն Ռեմի ան Ռոլլա

Սեն Ռեմի ան Ռոլլա (ֆր.՝ Saint-Rémy-en-Rollat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էսկյուրոլ կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03258։


== Բնակչություն ==
Համայնքի բնակչությունը 2008 թվականին կազմում էր 1601 մարդ։


== Տնտեսություն ==
2007 թվականի տվյալներով 1041 աշխատունակ տարիքի մարդկանցից (15-64 տարեկան) 769-ը տնտեսապես ակտիվ էին, 272-ը անգործունակ (ակտիվության ցուցանիշը 73,9 %, 1999 թվականին եղել է՝ 69,1 %)։ 769 աշխատունակ բնակիչներից 715-ը աշխատում էին (388 տղամարդ և 327 կին), անաշխատանք էին 54-ը (19 տղամարդ և 35 կին)։ 272 անգործունակ մարդկանցից 77-ը աշակերտներ կամ ուսանողներ են, 109-ը թոշակառու, 86-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ռեմի ան Ռոլլա» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-26 
«Սեն Ռեմի ան Ռոլլա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Տարեհաց

Տարեհաց (հայերեն բառացի նշանակում է տարի-հաց), հայկական ազգային հաց է, ավանդաբար թխվում է Հայաստանում և հայկական սփյուռքում նոր տարվա կամ սուրբ ծննդի նախօրյակին։ Այն ցորենի ալյուրով, կաթով և տնական յուղով հունցված մեծ հաց էր։ Ավանդության համաձայն այն թխում էին տան տարեց կանայք։ Տարեհացի թխումը մեծ արարողություն էր։ Նրա մեջ դնում էին ոսկի կամ մետաղադրամ։ Գաթան կտրում են սուրբ ծննդի գիշերը, երբ սեղանի կողքին հավաքված են լինում ընտանիքի բոլոր անդամները։
Պատրաստի հացն իրենից ներկայացնում է օղագոտու վրա փոսիկներ ունեցող կլոր հաց, այն խորհրդանշում է պտղաբերությունն ու հարստությունը։ Տարեհացի երեսը սերմերով ու մրգերով զարդարելը խորհրդանշում է տարվա հացի և մրգերի առատության գաղափարը։ Երջանկության համար տարեհացի մեջ է դրվել մետաղադրամ կամ լոբու հատիկ և թխվել, իսկ հացը բաժանվել է տոնակատարության ժամանակ։ Համարվել է, որ նրան, ում տոնակատարության ժամանակ բաժին է հասնում լոբին, ապագա տարին կբերի երջանկություն և հարստություն։ Տարեհացի մեծություն կախված է ըստ ընտանիքի անդամների թվի։


== Ծանոթագրություններ ==


== Աղբյուրներ ==
Ամանորյա «ամենաթանկ» խմորեղենը՝ «տարեհացը», Հին Հայաստանում
Ամանորյա սեղանին պետք է դրված լինի տարեհաց
Ջոուլ-Լենցի օրենք

Ջոուլ—Լենցի օրենք, էլեկտրական հոսանքի ջերմային ազդեցությունը բնութագրող օրենք։ Որոշում է ջերմության այն քանակը (ջոուլյան ջերմություն Q), որն անջատվում է հաղորդիչում էլեկտրական հոսանք անցնելիս։ Q-ն համեմատական է հաղորդիչի դիմադրությանը (R), շղթայում հոսանքի ուժի (I) քառակուսուն և հոսանքի անցման ժամանակին (t)․

  
    
      
        Q
        =
        a
        
          I
          
            2
          
        
        R
        t
      
    
    {\displaystyle Q=aI^{2}Rt}
  ։a-ն համեմատականության գործակից է և կախված է չափման միավորների ընտրությունից։ Եթե I-ն չափվում է ամպերով, R-ը՝ օհմով t-ն՝ վայրկյանով, Q-ն՝ կալորիայով, ապա a=0,239, իսկ եթե Q-ն չափվում է ջոուլով, ապա a=1։ Ջոուլ-Լենցի օրենքն ընկած է Էլեկտրալուսավորման կայանքների, ջեռուցիչ Էլեկտրասարքերի հաշվարկների հիմքում։ Օրենքը սահմանել է Ջեյմս Ջոուլը 1841-ին և նրանից անկախ՝ Էմիլի Լենցը 1842 թ.-ին։
Միլանի զինանշան

Միլանի զինանշան, իտալական Միլան քաղաքի զինանշանը, որ ժամանակի ընթացքում մի շարք փոփոխությունների է ենթարկվել։


== Միլանի ժամանակակից զինանշան ==
Միլանի ժամանակակից զինանշանը իրենից ներկայացնում է արծաթագույն դաշտի վրա Գեորգիևյան խաչ։ Նույն խաչը պատկերված է նաև Միլանի դրոշի վրա։ Զինանշանի  վահանի վերևում տեղադրված է ատամնավոր պատերով ամրոցի տեսքով թագ։ Այդ ձևը հաճախ հանդիպում է շատ եվրոպական երկրների քաղաքային զինանշանների վրա, որոնք հարում են հռոմեական corona muralis-ին։ Վահանի երկու կողմից կաղնու և դափնու ճյուղեր են։
Դրոշի վրա կարմիր խաչի օգտագործումը գալիս է X դարից։ Համարվում է նաև, որ կարմիր խաչը հիշեցնում է Միլանի բնակչի հերոսական արարքը, երբ նա առաջինը խաչը դրեց Երուսաղեմի պատին՝ Առաջին խաչակրած արշավանքի ժամանակ։
Համարվում է, որ սպիտակ գույնը խորհրդանշում է ժողովրդին, իսկ կարմիր գույնը՝ պալատականներին և արիստոկրատներին։ 1138 թվականին քաղաքն իրավունք ստացավ մետաղադրամներ հատել, նրա մի երեսին պատկերված էր խաչ, իսկ մյուս երեսին արծվառույծ։
Ավելի ուշ միջազգային արենայում գերբը վերափոխվեց Միլամյան դուքսի զինանշզնով։ Մուսալինիի ժամանակներում ավելացվեց վերևի կարմիր դաշտը պսակով և պատյանով (իտալերեն՝ Capo del Littorio)։ ֆաշիստական ռեժիմի տապալումից հետո զինանշզնի տեսքը վերականգնվեց։
Կարմիր խաչով դրոշը համարվում էր նաև սրբ Ամբրոսիայի դրոշը, Միլանի եպիսկոպոսի դրոշը 374—397 թթ. և քաղաքի հովանավորինը։


== Ծանոթագրություններ ==
Ռոստոկի (գյուղ, Ռախովի շրջան)

Անվան այլ կիրառումների համար տե՛ս՝ ՌոստոկիՌոստոկի (ուկրաիներեն՝ Розтоки), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Ռոստոկի գյուղում բնակվում էր 2 803 մարդ։ Բնակավայրը զբաղեցնում է 2,05 կմ² տարածք։ Բնակչության խտությունը կազմում էր 1370 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեսրոպյան վարժարան

Մեսրոպյան վարժարան, հայկական ուսումնական հաստատություն Զմյուռնիայում։


== Պատմություն ==
Հիմնվել է 1799 թվականին՝ հայ համայնքի նվիրատվություններով։ Կրոնական առարկաներից բացի դասավանդվել են հայերեն, հունարեն, թուրքերեն, իտալերեն, թվաբանություն (հետագայում՝ երկրաչափություն, հանրահաշիվ), պատմություն, դիցաբանություն, աշխարհագրություն, գծագրություն, վայելչագրություն, ճարտասանություն, փիլիսոփայություն, ֆրանսերեն, անգլերե, 1886 թվականից՝ աշխարհաբար։ 1850-ական թվականներին սովորում էր 400, ավելի ուշ՝ 600 աշակերտ։ Դասավանդումը տարվում էր միջնակարգ դպրոցի ծրագրով։ Շրջանավարտները կարող էին ընդունվել բարձրագույն ուս․ հաստատություններ։ Մինչև 1877 թվականը ուսուցումը անվճար էր, այնուհետև՝ չափավոր վարձով, ուներ գիշերօթիկ բաժին։ 1840-1845 թվականներին գործել է տպարան, հրատարակվել 10 անուն գիրք։ Լույս են տեսել «Թութակ հայկազյան» և «Երկասեր» մանկական հանդեսները, որոնցում տպագրվել են դպրոցականների ստեղծագործությունները։ Մեսրոպյան վարժարանն ուներ հարուստ գրադարան, բնագիտական թանգարան։ 1891 թվականին ստեղծվել են կիրակնօրյա, շաբաթօրյա ու երկօրյա դասընթացներ՝ ուսուցումից դուրս մնացած երիտասարդության համար։ Վարժարանի տեսուչներ են եղել Հ․ Վանանդեցին, Ա․ Փափազյանը, Մ․ Կանյանը, Մ․ Մամուրյանը, Հ․ Իֆեկճյանը, Մ․ Աղաբեկյանը, Թ․ Պոյաճյանը և ուրիշներ։


== Հայտնի աշակերտներ ==
Սովորել են Ղ․ Պալդազարյանը, Խ․ Մելիքսելումյանը, Տետեյան եղբայրները, Մ․ Ոսկանյանը, Ս․ Վանանդեցին, Գ․ Չիլինկիրյանը, Մ․ Մամուրյանը, Մ․ Աղաբեկյանը, Գ․ Բաբազյանը, Գ․ Մարկոսյանը, Մ․ Նուպարյանը, Մսեր Մսերյանը, Մ․ Ապրոն և ուրիշներ։ Վարժարանը տվել է ավելի քան 1500 շրջանավարտ։ Գոյատևել է մինչև 1922 թվականը, երբ հույն-թուրքական պատերազմի հետևանքով գաղթավայրը վերացել է։
ԽՍՀՄ Թայշոու Չժուան

«ԽՍՀՄ Թայշոու Չժուան։ Չինական ժողովրդական հեքիաթ» (ռուս.՝ «СССР Тайшоу Чжуань. Китайская народная сказка»), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին՝ «Կապույտ լապտեր» ժողովածուում։


== Բովանդակություն ==
«ԽՍՀՄ Թայշոու Չժուան»-ը հղում է չինական Թան դինաստիայի «Ասք Նանկե պետության նահանգապետի մասին» պատմվածքին («Նանկա թագավորություն» պատմության աղբյուր է)։ Չինական պատմվածքում զգացվում է բուդդայականության և դաոսականության մեծ ազդեցությունը։ Մասնավորապես, առանցքային թեման է դաոսական «կյանքը երազի նման է» գաղափարախոսությունը։ Չինական «Ասքը» պատմում է Չուն Յուկունի Սոֆորա անհայտ երկրում արկածների մասին։ Մի օր Չուն Յուկունը հարբում է և քնում սոֆորայի տակ։ Հետո նրան ուղարկում են Սոֆորա երկիր, որտեղ նա ամուսնանում է արքայադստեր հետ։ Այնտեղ նա ստանում է պետական հեղինակավոր պաշտոն։ Սակայն երկար տարիներ հաջող կարիերայից հետո նրա կյանքում բեկումնային պահ է գալիս. արքայադստեր մահը, թագավորի կասկածները և հայրենադարձությունը։ Դրանից հետո Չուն Յուկունն արթնանում է, և պարզվում է, որ նա քնել է իր բակում սոֆորայի տակ, և սա դեռ նույն օրն է։ Գտնելով մրջնաբույնը՝ Չուն Յուկունը հիշում է ամեն ինչ։
«ԽՍՀՄ Թայշոու Չժուան» պատմվածքում ասպետ Չուն Յուկունի փոխարեն անբան Չժանն է, որը վիրտուալ աշխարհում դառնում է ԽՍՀՄ առաջնորդներից մեկը։ ԽՍՀՄ ղեկավարին Պելևինի մոտ անվանում են «Հացի որդի», Չժանին՝ «Երշիկի»։ Դրանով հեղինակը փորձում է շեշտել մատերիալիզմի և ուտիլիտարիզմի գերակշռությունը մարդկային էության մեջ։ Տպավորություն է ստեղծվում, որ Չժանի ղեկավարման ներքո գտնվող խորհրդային պետությունը հզոր է և բարեկեցիկ։ Սակայն իրականում այնտեղ պետականությունը գոյություն ունի միայն անվանական։ Հիշատակելով նախկին փոխանորդին, որը թաքցնում էր, որ գլուխը կտրված է, հեղինակը երգիծական կերպով ցույց է տալիս աշխատավորների թմրությունը և նրանց ընկղմումը պատրանքների աշխարհում։
«ԽՍՀՄ Թայշոու Չժուան»-ը, ինչպես և չինական «Ասքը», ներծծված է դաոսականության գաղափարներով։ Երկու ստեղծագործությունների կարևոր մասը մրջնաբույնի պատկերն է։ Եվ եթե չինական փիլիսոփայության մեջ մրջյունը համընդհանուր կյանքի խորհրդանիշ է և ունակ է ռացիոնալ հիմքի վրա պետություն կառուցել, ապա Պելևինը մրջնաբույնը նույնացնում է տոտալիտար հասարակության հետ` կոշտ կենտրոնացմամբ, անհատների ամբողջական միավորումով և հնազանդությամբ։ Ստեղծագործությունների հերոսները նույնպես տարբեր կերպ են վարվում մրջնաբնի հետ. Չուն Յուկունը «Ասքում» իր ընկերներին խնդրում է չդիպչել նրան, իսկ Պելևինի Չժանը «քլորակիրը լուծում է երկու դույլի մեջ և լցնում դիտահորը»։
Խոսելով Չինաստանի մասին՝ Պելևինն իր «ԽՍՀՄ Թայշոու Չժուան» պատմվածքում նկարագրում է խորհրդային կոլտնտեսությանը բնորոշ իրավիճակ։


== Ծանոթագրություններ ==


== Արտաքին հղումներ ==
«ԽՍՀՄ Թայշոու Չժուան» պատմվածքը Վիկտոր Պելևինի ստեղծագործությունների կայքում
Տետյոր

Տետյորներ, ոլորուն ծիսական քաղցրաբլիթներ, տարածված է Կարգապոլի և Մեզենի, ինչպես նաև Մեզեն գետի ափի շրջակայքերում։ Թխվածքաբլիթը թխվում է հատուկ նշանակված օրերին, սովորաբար պատրաստվում է օրվա Քառասուն նահատակներին, որը նշվում է մարտի 22-ին եկեղեցու օրացույցով՝ գարնանային գիշերահավասարի։ Մարտի 22-ին Կարգապոլը կոչվում է տետյորական օր, այդ օրը թխվեցին տետյորները, այսպիսով տեղի ունեցավ չվող թռչունների կանչ, որը ըստ տեղական գաղափարների տարան իրենց հետ գարունն ու ջերմությունը։
Տետյորը պատրաստում են աշորայի խմորից, գրտնակել նեղ երշիկների տեսքով, դրանից հետո կտրատում են կենդանիների կամ երկրաչափական պատկերներ։


== Տես նաև ==
Կոզուլի
Քաղցրաբլիթե մարդուկ


== Գրականություն ==
Кулишова С. В. Каргопольское обрядовое печенье — «тетёры» // Исторический город и сохранение традиционной культуры։ Материалы V Каргопольской науч. конф. / Науч. ред. и сост. Н. И. Решетников. — М.։ Каргополь, 1999. — С. 110—113.


== Արտաքին հղումներ ==
Օրիգինալ ճաշակ // Լույսի կողքով 2002. № 2
Կարգապոլական տետյոր
Կարգապոլական տետյոր Archived 2016-03-04 at the Wayback Machine.
Իլդուս (գյուղ, Դյուտյուլինսկի շրջան)

Իլդուս (ռուս.՝ Ильдус, բաշկիրերեն՝ Илдус), գյուղ Ռուսաստանի, Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)